Գայլուկը և համեմունքները

**Գայլուկը և համեմունքները**  Իսունա Հասեկուրայի գրած և Զու Այակուրայի նկարազարդած ճապոնական լայթ-նովել սերիաների շարք է։ 2007 թ-ին, ըստ Mainichi Shimbun թերթի, վաճառված օրինակների գերազանցում էր 500 հազարը, իսկ արդեն 2008 թ-ի հոկտեմբերին 2,2 միլիոն օրինակ (ըստ ASCII Media Works-ի)։ Մինչ 2009 թ-ի մայիս, թողարկվել էր լայթ-նովելի 11 հատոր (9 հիմնական և 2 առանձին, որոնք այստեղ կրում են Side Colors անվանումը), իսկ 2006 թ-ի փետրվարից 2011 թ-ի հուլիսը ASCII Media Works-ը՝ Dengeki Bunko-ի միջոցով թողարկել է 17 նովել։ Չնայած «Գայլուկը և համեմունքները» ֆենտեզի ժանրից է, այն հիմնականում առևտրի մասին է, իսկ հերոսները պարզապես ճանապարհորդում են ամբողջ աշխարհով մեկ և առևտրով զբաղվում։ Այստեղ չկան կախարդանք և թրերով կռիվներ, ինչպես այլ ֆենտեզի ժանրի անիմեներում։

Կեիտո Կոումեի նկարած մանգա ադապտացիան սկսում է իր սերիալիզացիան 2007 թ-ին ASCII Media Works-ի «Dengeki Maoh»` սեյնեն մանգա ամսագրում, իսկ անիմե ադապտացիան ցուցադրվում է 2008 թ-ին։ Այն կազմված է 13 սերիաներից և նաև մեկ ՕՎԱ-յից։ 2009 թ-ի հուլիսից սկսվում է անիմեի երկրորդ եթերաշրջանի ցուցադրությունը` «Գայլուկը և համեմունքները 2»։

Այն ստեղծվել է նույն ռեժիսորի՝ Տակեո Տակահաշիի կողմից սակայն մեկ այլ ընկերությունում։ Ստեղծվում են նր հերոսներ, իսկ հները, բացառությամբ գլխավոր հերոսներ Հոլոյի և Լոուրենսի, պարզապես բացակայում են։ Մյուս կողմից, 2009 թ-ի ապրիլի 28-ին լույս է տեսնում նոր՝ «զրոյական» ՕՎԱ սերիան, որի տևողությունը կամզում է 23 րոպե։ Այն կոչվում է «Գայլուկը և դեղին մելանխոլիան» () և հանդիսանում է լայթ-նովելի 7-րդ հատորի առանձին սերիաներից մեկը։
«Գայլուկը և համեմունքները»-ի սյուժեի հիման վրա նաև թողարկվել է Nintendo DS պլատֆորմին նախատեսած «ժամադրության սիմուլյատոր»։

Հտեաքրքիր անհամաչափություն կա սերիալի վերնագրում։ Ճապոներեն այն կոչվում է «狼と香辛料», որը բառացի թարգմանվում է Գայլուկը և համեմունքները, սակայն անիմեի անգլերեն տարբերակում վերնագիրը թարգմանվել է, որպես «Spice and Wolf»` Համեմունքները և գայլը։ Հայերեն և ռուսերեն տարբերակներում անհամաչափություն չկա և կոչվում է հենց այնպես, ինչպես ճապոներենում։

## Սյուժե
«Գայլուկը և համեմունքները» 25-ամյա վաճառական՝ Կրաֆտ Լոուրենսի մասին է, ով գումար վաստակելու համար, քաղաքից քաղաք գնալով մանրավաճառությամբ է զբաղվում։ (Սյուժեում հին պատմական ժամանակներն են և մեծ նմանություն կա Եվրոպական միջավայրի հետ)։ Կյանքում նրա գլխավոր նապատակն է՝ հավաքել անհրաժեշտ գումար սեփական խանութը կառուցելու համար։ Արդեն 7 տարի է ինչ նա զբաղվում է այդ գործով և նաև մեծ փորձառություն է ձեռք բերել առևտրական գործերում։ Մի գիշեր, երբ նա մնում է Պասլո կոչվող քաղաքում, իր սայլակում հայտնաբերում է հեթանոսական գայլերի աստծուն՝ Հոլոյին, որ 600 տարեկան է։ Նա ունի 15 տարեկան աղջկա տեսք, սակայն գայլի ականջներով և պոչով։ Հոլոն ներկայանում է, որպես տվյալ քաղաքի բերքի աստվածուհին, որ օրհնել է ամեն տարվա ցորենի բերքը։ Իր քաղաքին հետևելու փոխարեն նա ուզում է հասնել իր հայրենիք՝ հյուսիսում գտնվող Յոիցու քաղաքը, քանի որ տվյալ քաղաքի մարդիկ մոռացել են իր մասին և ինքն էլ կատարել է իր պարտքը նրանց առաջ։ Նա նաև ուզւոմ է ճանապարհորդել և տեսնել թե ինչպես փոխվել ամբողջ աշխարհը, մինչ նա այդ քաղաքում էր։ Հոլոն Լոուրենսին խնդրում է իրեն տանել քաղաքից և Լոուրենսը համաձայնվում է։ Ճանապարհորդության ընթացքում Հոլոյի իմաստությունը բազում անգամ օգնում է Լոուրենսին իր աշխատանքում, սակայն միաժամանակ նրա ինքնությունը ոչ ցանկալի ուշադրություն է գրավում եկեղեցուց։

## Գլխավոր Հերոսներ
### Կրաֆտ Լոուրենս

*[[Սեյու]]*- Զուն Ֆուկույամա

**Կրաֆտ Լոուրենս ()** - 25-ամյա ճանապարհորդող առևտրական, զբաղվում է մանրավաճառությամբ։ 12 տարեկանում դարձել է մի առևտրական ուսուցչի աշակերտը, իսկ 18 տարեկանում դարձել է ինքնուրույն և սեփական կյանքն վարել։ Նրա երազանքը և կյանքի նպատակն է հավաքել անհրաժեշտ գումարը և բացել սեփական խանութ, որի համար արդեն 7 տարի ինչ աշխատում է և փորձ է ձեռք բերում։ Մի օր նա հանդիպում է Հոլոյին և համաձայնվում է նրան իր հետ վերցնել և տանել նրա հայրենիք՝ հյուսիս։ Հոլոն էլ ամբողջ ճանապարհորդության ժամանակ օգնում է նրան առևտրի հարցում՝ իր իմաստությամբ և գայլային հոտառությամբ։ Ժամանակի ընթացքում նրանք ավելի են մտերմանում, դառնում են անբաժանելի ընկերներ և միմյանց մասին հոգատարություն ցուցաբերում։ Չնայած Լոուրենսը հիմնականում ցույց չի տալիս իր զգացմունքները, սակայն միշտ օգնում է Հոլոյին և հոգ տանում նրա մասին։ Միասին նրանք ոչ միայն շատ դժվարություններով են անցնում, այլ նաև հասնցում են մեծ գումար հավաքել։ Հոլոն շատ կարևոր անձնավորություն է Լոուրենսի համար, սակայն նա շատ քիչ է ցույց տալիս իր զգացմունքները։ Նա ցույց է տալիս իր հավատարմությունը, երբ Հոլոյին բռնում են, իսկ ինք գնում է նրան փրկելու։ Լոուրենսը չափազանց բարի, կշռադատող և խելացի կերպար է։ Նա պատմում է, որ իր կյանքի ընթացքում գայլերը հասցրել են հարձակվել իր վրա՝ 8 անգամ։ Ի վերջո, անիմեի վերջին սերիայում Լոուրենսը, զոհաբերելով իր երազանքը և կյանքի նպատակը, վերջապես խոստովանում է իր սերը Հոլոյին, իսկ նա պատասխանում է նույն կերպ։

### Հոլո
*[[Սեյու]]*- Ամի Կոշիմիձու

**Հոլո ()** - բերքի աստվածուհին է և ինչպես նա է ասում՝ հյուսիսում գտնվող Յոիցու քաղաքից է (կապված է լեգենդար Հիպերբորեայի հետ)։ Նա Պասլո քաղաքի մարդկանցից մեկին խոստանում, որ կապահովի առատ բերք՝ ամեն տարի։ Տարիները անցնում են և մարդիկ այլևս չեն հավատում Հոլոյին։ Նրանք լքում են նրան, իսկ Հոլոն որոշում է, որ կատարել է իր պարտքը և այլևս իմաստ չի գտնում մնալ այդ քաղաքում։ Այսպիսով Հոլոն Լոուրենսի սայլակում թաքնվելով փախչում է քաղաքից և ճանապարհորդում է՝ աշխարհը ուսումնասիրելու և տեսնելու, թե ինչքան է փոխվել ամբողջ աշխարհը իր՝ Պոսլոյում անցկացրած ժամանակի ընթացքում։ Հոլոն ունի 15-ամյա աղջկա մարմին և տեսք, սակայն պահպանվել է իր գայլային ականջները և պոչը։ Ցանկության դեպքում նա կարող է ոռնալ իրական գայլի պես։ Հոլոյի իրական կերպարանքը չափազանց մեծ գայլի տեսքով է և ունի սարսափազդու տեսք։

Հոլոն ինքն իրեն կոչում է «Իմաստուն գայլ Հոլո» ({{lang-jp|ヨイツの賢狼 Yoitsu no Kenrō, Յոիցուի իմաստուն գայլը)։ Պասլոյում հարյուրավոր տարիներ մեկուսացած մնալու պատճառով նա գոռոզ և ինքնաբավ է, սակայն երբ միայնակ է զգում, միանգամից փափկանում է և աելի նրբանում։ Իրեն միայնակ զգալուց նա միշտ մոտենում է Լոուրենսին, իսկ Լոուրենսն էլ շատ լավ հասկանալով այդ զգացողությունը՝ ամեն կերպ մխիթարում է նրան և օգնում։ Հոլոն շատ լավ հասկանում է իր և Լոուրենսի կյանքի տևողությունների մեծ տարբերությունը, քանի որ մարդկային կյանքը նրա համար ակնթարթ է։ Նա վախենում է այդ ամենից, սակայն, փորձում է մոռանալ և թաքցնել իր զգացմունքները՝ կատակների միջոցով։ Սկզբից նա կատակում է Լոուրենսի հետ՝ պնդելով, որ ինքը հավանում է նրան, սակայն ժամանակի ընթացքում նա իրոք սիրահարվում է Լոուրենսին։

Հոլոն ունի առանձնահատուկ խոսելաձև, որ նման է բարձրակարգ օիրաններին։ Նա շատ է սիրում համեղ ուտելիքներ և ալկոհոլային խմիչքներ, բայց և նաև պաշտում է խնձորներ։ Մյուս կողմից նա հպարտանում է իր գեղեցիկ պոչով և առանձնահատուկ խնամք է ցուցաբերում՝ ամեն օր սանրելով այն։

### Նորա Արենթ
*[[Սեյու]]*- Մաի Նակահարա

**Նորա Արենթ ()** - Սյուժեում առաջին անգամ հայտնվում է նովելի առաջին երկու հատորներում։ Րուվինհեիգեն անունով եկեղեցու փորձառու հովիվն է։ Նորային աշխատանքի ժամանակ օգնում է իր վարժեցրած և խելացի հովվաշուն Էնեքը։ Նրա երազանքն է՝ ազատվել իր աշխատանքից ու եկեղեցուց և դառնալ պրոֆեսիոնալ դերձակուհի։ Այդ պատճառով էլ նա համաձայնվում է Լոուրենսի հետ և որոշում է համագործակցել նրա հետ։ Լոուրենսը նրան վստահում է գողացված ոսկին, որը նա պետք է իր մոտ՝ ապահով վայրում պահեր։ Երբ ամեն ինչ ավարտվում է, նա ստանում է անհրաժեշտ գումարը՝ եկեղեցուց ազատվելու և նոր կյանք սկսելու համար։ Նորային համարում էին կախարդ և հեթանոս, քանի որ նա կարողանում էր արոտավայրերից վերադարձբել բոլոր ոչխարներին, նույնիսկ երբ տարածքը լի էր գայլերով։

### Քլոյա
*[[Սեյու]]*- Կաորի Նացուկա

**Քլոյա ()** - հերոս, որ հայտնվում է միայն անիմեում։ Փոխարինում է նովելում գնտվող՝ Յարեի անունով հերոսին։ Նա Պասլոյի գյուղացիներց է և երկար ժամանակ ճանաչել է Լոուրենսին։ Լոուրենսը սովորեցրել է նրան վաճառականություն։ Նա ունեցել է անորոշ զգացմունքներ՝ Լոուրենսի հանդեպ, սակայն ամեն կերպ չի ընդունում և մերժում է։ Նույնիսկ չհասկանալով այդ զգացմուքները նա հարգում է Լոուրեսնին և ընդունում նրան, ինչպես մտերիմ ընկերոջը կամ ուսուցչին։ Հետագայում նրանց ընկերությունը վերանում է, երբ Քլոյան Մեդիոյի գիլդիայի հետ փորձում է բռնել Հոլոյին ու Լոուրենսին և հանձնել նրանց եկեղեցուն։ Քլոյաի համար իր սեփական և գյուղի բնակաիչների կյանքը ավելի կարևոր է։ Ամեն դեպքում, Յարեի և Քլոյաի ճալատագրերը ընդհանրապես տարբերվում են։

## Մեդիա
### Լայթ-նովելներ
«Գայլուկը և համեմունքները» լույս է տեսնում Իսունա Հասեկուրայի գրած և Զու Այակուրայի նկարազարդած ճապոնական լայթ-նովել սերիաների շարքերով։ 2005 թ-ին Հասեկուրան ուղարկում է սերիաների շարքի առաջին նովելը «ASCII Media Works» հրատարակչության 12-րդ «Dengeki Novel Prize» մրցանակաբաշխությանը ևայն հաղթում է արծաթե մեդալ մրցանակը։ 2006 թ-ի փետրվարի 10-ից 2011 թ-ի հուլիսի 10 ընկած ժամանակահատվածում «Dengeki Bunko»-ի միջոցով «ASCII Media Works»-ը հրատարակում է 17 նովել։ Նովելի գավազդային կարգախոսն է լինում «Merchant meats spicy wolf», որ բառացի թարգամանվում է՝ «Վաճառական միս կծու գայլ» (ենթադրվում է, որ անգլերեն «meats» բառր՝ «միս», այստեղ «meets»` «հանդիպում է», իմաստը պետք է ունենա, սակայն ճապոնացիների մոտ տարածված սխալ է՝ անգլերեն բառերի կամ տառերի սխալ օգտագործումը։ Այստեղ այն հումորայի դեր է կատարում)։

2008 թ-ի սեպտեմբերին նովելները լիցենզավորվում են ամերիկյան ընկերությունն՝ «Yen Press» կողմից։ Առաջին հատորը թողարկվում է 2009 թ-ի դեկտեմբերին, իսկ ամեն 4 ամիս թողարկվում է նոր հատոր։ Չնայած, «Yen Press»-ը փոխում է առաջին հատորի տեսքը, սակայն հատուկ պաշտպանիչ կազմով տարբերակը որ կրում էր հատորի օրիգինալ տեսքը՝ հասանելի է լինում օնլայն տարբերակով վաճառքի։ Հետագայում «Yen Press»-ը նաև վաճառում է «Yen Plus» մանգա ժողովածուն, որ ներառում է 2009 թ-ի դեկտեմբերին թողարկված համարը՝ օրիգինալ կազմով։ Չնայած հատորները կրում էին օրիգինալից տարբեր կազմ, դրանցում եղած պատկերնեը անփոփոխ էին մնացել։ Շուտով «Yen Press»-ը հայտարարում է, որ ապագա հատորները կունենան հատորների օրիգինալ տեսքը, սակայն կկրեն պաշտպանիչ կազմեր՝ նոր տեսքով։ Այս փոփոխությունը կատարվում է՝ ավելի լայն և մեծ հանդիսատես ձեռք բերելու համար։

### Մանգա
Կեիտո Կոումեի նկարազարդած մանգա-ադապտացիայի սերիալիզացիան սկսվել է 2007 թ-ի նոյեմբերին ASCII Media Works-ի «Dengeki Maoh»` սեյնեն մանգա ամսագրում։ Առաջին տանքոբոն հատորը թողարկվել է 2008 թ-ի մարտի 27-ին ASCII Media Works-ի կողմից Dengeki Comics- միջոցով (մինչ 2014 թ-ի դեկտեմբերը թողարիվել է այդպիսի 11 հատոր)։ Yen Press-ը լիցենզավորել է մանգա սերիաների շարքը Նյու Յորքի Comic Con 2009-ի շրջանակներում և սկսել է թողարկել սերիաների անգլերենով` Հյուսիսային Ամերիկայում։

Մանգան, ինչպես և բոլոր այլ մանգաները, թողարկվում է սև ու սպիտակ գույներով, սակայն այս մանգայի դեպքում վերջին չորս էջերը գունավոր են։

### Ինտերնետ ռադիո շոու
2007 թ-ի դեկտեմբերի 7-ից 2008 թ-ի ապրիլի 25-ը, Animate-ի հռարձակած ինտերնետ ռադիո շոուն, որ կոչվում է Ōkamikku Radio (オオカミックラジオ), տևել է 10 էպիզոդ։ Ամեն ուրբաթ օրը հեռարձակվել է մեկ շոում որը հիմնականում կենտրոնացած է անիմե սերիաները գովազդելու վրա։ Շոուն վարում է Զուն Ֆուկույաման, ով անիմեում կատարում է Կրաֆտ Լոուրենսի դերը և Ամի Կոշիմիզուն, ով կատարում է Հոլոյի դերը։ Շոուն կազմված է ութ մասից, որոնք ներառում են սերիաների մաիսն նորությունները, հանդիսատեսի մեկնաբանությունները և ռադիո դրամա։ 2009 թ-ի հունիսի 10-ից հոկտեմբերի 28-ը հեռարձակվում է երկրորդ շոուն՝ Ōkamikku Radio II անունով՝ նույն պրոդյուսերով և հաղորդավարներով։

### Անիմե
Imagin ընկերության կողմից արտադրված անիմե ադապտացիան ցուցադրվել է ճապոնական հեռուստատեսությամբ՝ 2008 թ-ի հունվարի 9-ից մարտի 26-ը։ Ցուցադրվել է Chiba TV ճապոնական ալիքով։ Տասներկուերորդ և տասներեքերորդ սերիաները ցուցադրվել են հեռուստատեսությամբ, իսկ յոթերորդ սերիան թողարկվել է բացառապես միայն DVD սկավառկի տարբերակով։ Ճապոնիայում սերիաները թողարկվել են վեց առանձին DVD հատորներով։ Առաջին հատորը պարունակում է երեք սերիա, մինչ հաջորդ հինգ հատորներից յուրաքանչյուրը պարունակում է 2 սերիա։ DVD հատորները թողարկվել են Pony Canyon ընկերության կողմից 2008 թ-ի ապրիլի 2-ից օգոստոսի29-ը ընկած ժամանակահատվածում։ Ի տարբերություն հեռուստատեսությամբ հեռարձակված 6-րդ սերիային, երրորդ հատորը պարունակում է օրիգինալ վիդեո անիմացիա (ՕՎԱ) 2009 թ-ի հունվարի 30-ին թողարկվում է Blu-ray disc տարբերակը։ Սերիաների շարքի ռեժիսորն է Տակեո Տակահաշին, սցենարիստն է Նարուհիսա Արակավան և հերոսների դիզայնը՝ Կազույա Կուրոդայինը։ Տակահաշին մեջբերում է, որ սերիաների նովելի մեծ սիրահարն է։ Անիմեն բացվում է Նացումի Կիյոուրայի «Tabi no Tochū» (旅の途中) երգով և փակվում է Ռոքի Չաքիի «Ringo Hiyori: The Wolf Whistling Song» (リンゴ日和 ～The Wolf Whistling Song)։ Երկուսն էլ թողարկվել են 2008 թ-ի փետրվարին։ Անիմեի օրիգինալ սաունդթրեքը թողարկվել է 2008 թ-ի մարտի 12-ին։ Անգլերեն լեզվով անիմեն լիցենզավորվել է Kadokawa Pictures USA և Funimation Entertainment ընկերությունների կողմից, իսկ ամբողջական, 13-սերիանոց DVD տարբերակը ` 2009 թ-ի դեկտեմբերի 22-ին։ Հյուսիսային Ամերիկայում առաջին անգամ ցուցադրվել է Funimation Channel ալիքով` 2010 թ-ի նոյեմբերի 16-ին։

Անիմեի երկրորդ եթերաշրջանը՝ «Գայլուկը և համեմունքները 2» վերնագրով, ցուցադրվել է 2009 թ-ի հուլիսի 9-ից սեպտեմբերի 24-ը և թողարկել է 12 սերիա։ Անիմեի առաջին եթերաշրջանը պատրաստած անձնակազմի մեծամասնությւոնը վերադառնում է, բացառությամբ Տոշիմիցու Կոբայաշիի, որին փոխարինում է Կազույա Կուրոդան, որպես հեորսների դիզայնավորող և անիմացիայի գլխավոր տնօրեն։ Անիմեն արտադրում է Brain's Base ընկերությունը՝ Imagin ընկերության փոխարեն։ Առաջին եթերաշրջանի հերոսների ձայնային դերակատարները վերադառնում են իրենց հերոսներին։ Մեկ այլ ՕՎԱ՝ արտադրված Brain's Base ընկերության կողմից, թողարկվում է պատկերազարդ գրքի հետ միասին՝ «Spice and Wolf: Wolf and Gold Wheat» (「狼と香辛料」狼と金の麦穂 Ōkami to Kōshinryō Ōkami to Kin no Mugiho) վերնագրով։ Սցներաիստը և նկարազարդողը նովելը ստեղծող անձնակազմից են, իսկ ՕՎԱ-ն թողարկվում է ASCII Media Works-ի կողմից՝ Dengeki Bunko Visual Novel-ի միջոցով՝ 2009 թ-ի ապրիլի 30-ին։ Funimation-ը լիցենզավորում է «Գայլուկը և համեմունքները 2»-ը և ցուցադրում է այն անգլերեն լեզվով՝ 2011 թ-ի օգոստոսի 30-ին։ Երկրորդ եթերաշրջանը առաջին անգամ ցուցադրվում է Հյուսիսային Ամերիկայի եթերում՝ 2011 թ-ի օգոստոսի 31-ին, Funimation Channel ալիքով։ 2012 թ-ի սեպտեմբերի 11-ին Funimation-ը թողարկում է Blu-ray/DVD կոմբո փաթեթը, որ ներառում է երկու եթերաշրջանները։ 2009 թ-ի ապրիլի 30-ին թողարկված ՕՎԱ-ն նույնպես ներառված է փաթեթում՝ սերիա 00 համարի տակ։

#### Առաջին եթերաշրջան

#### Երկրորդ եթերաշրջան

## Երաժշտություն
### Անիմեն բացվում է`
# «Tabi no Tochuu» () երգով, կատարում է Նացումի Կիյոուրան։
# «Mitsu no Yoake» () երգով, կատարում է Ակինո Արաին։
### Անիմեն փակվում է`
# «Ringo Biyori» () երգով, կատարում է Ռոքի Չաքին։
# «Perfect World» երգով, կատարում է Ռոքի Չաքին։

## Ծանոթագրություններ

Կատեգորիա:Անիմեներ այբբենական կարգով
Կատեգորիա:Մանգաներ